Жеромский Стефан
Жеромский Стефан (14. 10. 1864- 20. 11. 1925) -поляк жазуучусу. 

 Кедейленген шляхтичтин үй-бүлөсүнөн. 
 Алгачкы «Аңгемелер» (1895), «Алдым-жуттумдардан курудук» (1895) жыйнактарында жана «Акыбети кайтпаган эмгек» (1897), «Шоола» (1897) повесттеринде, «Прозалык чыгармалар» (1898) жыйнагында польшалык дыйкандардын оор турмушу, элдин улуттук-боштондук күрөшү чагылдырылган. 

 «Үйсүздөр» (1900) романында, «Шайтан менен күрөшүү» (1916-19) трилогиясында польшалык интеллигенциянын идеялык изденүүлөрү баяндалган. 

 «Кул» (1902-03) аттуу тарыхый романы менен поляк адабиятынын классиктеринин катарына кошулган. 
 1905-07-жылкы революция жөнүндө публ. макалалар жазган. 
 «Турмуш көркү» (1912), «Иуданын кайрылуусу» (1916), «Деңизден соккон жел» (1922) аттуу чыгармалардын автору. Анын чыгармаларын М. Горький жогору баалаган.

Колдонулган адабияттар
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.
Инсандар